Citroën
Citroën je francuski proizvođač automobila, kojeg je 1919. godine osnovao André Citroën. Citroën je prva kompanija izvan SAD-a koja je uvela masovnu proizvodnju automobila. Citroën je od 1976.g. dio PSA Peugeot Citroën grupacije, čije je sjedište u Parizu. Citroën je danas masovni proizvođač automobila s modernim dizajnom i inovativnom tehnologijom. Prvi je u masovnu proizvodnju stavio automobil s prednjim pogonom 1934. godine. Do 1980-ih godina tvrtka je slavila po svojem atraktivnom dizajniranim automobilima i inovativnosti. Najpoznatiji modeli bili su H Van (1947-1981), 2CV (popularnog naziva: spaček) (1948.1980), DS (popularnog naziva: žaba) (1955-1975) i CX (1974-1991).